Papa Franjo

Papa Franjo (, rođen kao Jorge Mario Bergoglio; 17. decembar 1936 – 21. april 2025) bio je 266. poglavar Katoličke crkve. Za papu je izabran 13. marta 2013, kao nasljednik Benedikta XVI, koji je 28. februara podnio ostavku. Bio je prvi papa isusovac i prvi papa iz Argentine, Novog svijeta i južne hemisfere, te prvi papa neevropljanin od Grgura III nakon 1272.

Biografija
Rani život
Franjo je rođen kao Jorge Mario Bergoglio u siromašnoj porodici italijanskih imigranata u Argentini, u glavnom gradu Buenos Airesu. Osnovno i srednje obrazovanje završio je u rodnom gradu, kao i fakultet. Postao je hemijski tehničar, a nakon završenog fakulteta odlučio je postati svećenik.

Rad prije papinstva
Franjo se zaredio za svećenika 13. decembra 1969, a pripada redu isusovaca. Njihov provincijal za Argentinu je bio u razdoblju od 1973. do 1979. Nakon toga postao je rektor sjemeništa u San Miguelu i tamo ostao do 1986. 1992. imenovan je biskupom Buenos Airesa 27. juna 1992, a 21. februara 2001. papa Ivan Pavao II imenuje ga kardinalom. Uz tu funkciju dobio je i mnoštvo drugih obaveza iz Svete Stolice.

Papa
Jorge Mario Bergoglio je 13. marta 2013. izabran za 266. papu, i naslijedio je Benedikta XVI, koji je odstupio sa dužnost 28. februara iste godine. Nije smatran velikim favoritom, posebno zbog poodmakle dobi. Na dan stupanja na dužnost imao je 76 godina, a javno mišljenje je bilo da na mjesto nasljednika svetog Petra treba doći neko mlađi. Ime koje će nositi u pontifikatu je izabrao u spomen na Franju Asiškog, čovjeka čija uvjerenja poput skromnog života i sam slijedi.

Zanimljivosti
Papa Franjo je bio poznat kao izrazito skromna osoba. Kao kardinal nije živio u raskošnoj rezidenciji nego je živio u malenom stanu u Buenos Airesu, a umjesto službenog koristio je javni prijevoz. Po dolasku na papinsko mjesto nije nosio uobičajeni zlatni križ nego željezni, a u prvom obraćanju javnost je pozdravio s "Dobra večer" (Bona sera) umjesto uobičajenog katoličkog pozdrava (Hvaljen Isus). Bio je poznat je i kao veliki ljubitelj nogometa i navijač argentinskog kluba San Lorenzo, kojeg su osnovali isusovci.

Posjeta Bosni i Hercegovini
Dana 6. juna 2015. Papa je boravio u ranije najavljenoj posjeti Bosni i Hercegovini. Generalni pokrovitelj dolaska je bilo Predsjedništvo Bosne i Hercegovine. U toku posjete, Papa je održao misu na stadionu Asim Ferhatović Hase u Sarajevu. Za prisustvo ovom događaju je bila potrebna prethodna prijava.

Reference

Vanjski linkovi

Kategorija:Rođeni 1936.
Kategorija:Umrli 2025.
Kategorija:Biografije, Buenos Aires
Kategorija:Isusovci
Kategorija:Pape